Masih Alinejad

Masih Alinejad (bi farisî: مسیح علی‌نژاد, bi navê xwe yê fermî Masoumeh Alinejad-Ghomi (bi farisî: معصومه علی‌نژاد قمی), 11'ê rezberê, 1976) rojnamevan, nivîskar û çalakvana mafên jinan îranî-amerîkî ye. Alinejad niha wek pêşkêşvan/çêker di Pişka Farisî ya Dengê Amerîka de, peyamnêrê Radyoya Farda, gelek caran hevkara televizyona Manoto, û edîtora beşdar di IranWire de kar dike.

Alinejad balê dikişîne ser rexnekirina rewşa mafên mirovan li Îranê, bi taybetî mafên jinan li Îranê. Ew niha li sirgûnê li bajarê New Yorkê dijî, û gelek xelat wergirtine, di nav de xelata Civîna Cinêvê ya 2015an ji bo Mafên Mirovan û Mafên Jinan û Demokrasiyê, Xelata Rojnamegeriya Omîd ji Weqfa Mehdî Semsar, û Xelata Berpirsiyariya Medyayî ya AIB ya "Highly Commended".

Di sala 2019an de, Alinejad ji ber çewisandinên li dijî wê û malbata wê, li dadgeha federal a Amerîkayê doza hikûmeta Îranê kir.[8] Wê di sala 2018an de pirtûkek bi navê The Wind in My Hair ku behsa serpêhatiyên wê yên mezinbûna li Îranê dike: tê de nivîsî ku keç "ji bo ku serê xwe nizm bihêlin, bi qasî ku mimkun be nehesibandin û nerm bin, têne mezin kirin". Di sala 2021ê de, dozgerên Amerîkî çar karbidestên îstixbarata Îranê bi plana revandina rexnegirê hikûmeta Îranê tawanbar kirin; Navê mebestê nehatiye gotin, lê Mesîh bawer dike ku mebesta revandinê ew bû.

 Çavkanî 

Kategorî:Jidayikbûn 1976
Kategorî:Mirovên zindî